S p r á v a
o výsledku kontroly

V súlade s oprávnením podľa zákona č. 369/1990 Zb. o obecnom zriadení v znení neskorších zmien a doplnkov, vykonal Útvar hlavného kontrolóra Mesta Košice v čase od 17. 03. 2011 do 30. 03. 2011 kontrolu nakladania s majetkom a vybraných položiek príjmov a výdavkov za obdobie roka 2010 v Základnej škole Janigova 2, Košice.
Kontrola bola vykonaná v zmysle zákona č. 502/2001 Z. z. o finančnej kontrole a vnútornom audite. Vykonanou kontrolou nebolo v kontrolovanom subjekte zistené porušenie všeobecne záväzných právnych predpisov a interných predpisov. V dôsledku toho sa správa o následnej finančnej kontroly nevypracovala. Bol vypracovaný záznam.
Kontrolou bolo zistené:

I. Príjmy a výdavky
A) PRÍJMY 

	Plnenie príjmov a čerpanie výdavkov podľa schváleného rozpočtu za kontrolované obdobie udávajú nasledujúce tabuľky (v €):

Tabuľka 1Plnenie príjmov v roku 2010 (v €)
Položka	Príjmy	Schv. rozp.	Upr. rozp.	Skutočnosť	% plnenie	
212	Príjmy z vlastníctva	0	6 725	6 725,18	100,00	
223	Poplatky a platby za jasle, mat.	 	 	 	 	
	školy a kluby detí a stravné	9 700	14 804	14 804,25	100,00	
292	Príjmy z dobropisov, vratky	0	2 662	2 661,88	100,00	
200	Nedaňové príjmy spolu	9 700	24 191	24 191,31	100,00	
311	Granty - sponzorské príspevky	0	29 698	29 697,67	100,00	
 	Príjmy celkom	9 700	53 889	53 888,98	100,00	

	Z uvedenej tabuľky vyplýva, že Základná škola stanovené príjmy v rozpočtovom roku 2010 splnila.
	Príjmy z prenajatých budov, priestorov a objektov (položka 212 003) boli v sume 6 725,18 €. Základná škola mala k 31. 12. 2010 uzatvorených (účinných) 16 nájomných zmlúv, z toho 3 o dlhodobom nájme.
	Príjmy z poplatkov a platieb za jasle, materské školy a školské kluby detí (položka 223 002) boli v sume 7 561,30 € a poplatky a platby za stravné (položka 223 003) boli v sume 7 242,95 €.

Granty  –  sponzorské príspevky boli poskytnuté vo výške 29 697,67 €, v tom:
 - 29 697,67  –  nenávratný finančný príspevok na základe Operačného projektu Vzdelávanie

Na celkových príjmoch sa podieľali aj príjmy z dobropisov vo výške 2 661,88 € z vyúčtovania za teplo a elektrickú energiu.

B) VÝDAVKY 
Tabuľka 2 Čerpanie výdavkov v roku 2010 (v €)
Položka	Výdavky	Schv. rozp.	Upr. rozp.	Skutočnosť	% plnenie	
610	Mzdy, platy a ostatné 	 	 	 	 	
 	osobné vyrovnania	60 300,00	344 806,00	344 806,23	100,00	
620	Poistné a príspevky do 					
 	poisťovní	18 200,00	125 560,00	125 561,11	100,00	
630	Tovary a služby	51 360,00	189 199,00	189 137,72	99,97	
640	Bežné transfery	900,00	3 202,00	3 201,12	99,97	
600	Bežné výdavky spolu	130 760,00	662 767,00	662 706,18	99,99	

Z celkovej sumy výdavkov 662 706,18 € predstavujú výdavky na mzdy a prislúchajúce odvody (položka 610 a 620) 470 363,34 €, čo je 70,98 % z celkových výdavkov.

Výdavky na tovary a služby (položka 630) sú vo výške 189 137,72 €, v tom:

86 472,85 €  – 	výdavky za energie, vodné a stočné, poštové a telekomunikačné služby (položka 632)

47 062,01 €  – 	výdavky na materiál (položka 633) - modernizácia vybavenia v rámci projektu, telekomunikačná technika, knihy, časopisy, učebnice a učebné pomôcky, pracovné odevy a obuv a pod.

45 782,64 €  – 	výdavky za služby (položka 637) - semináre, školenia, stravovanie, poplatky a odvody, kultúrne podujatia, poistné a pod.

9 606,89 €    –	 	výdavky na rutinnú a štandardnú údržbu (položka 635)

213,33 €       –           	výdavky na cestovné náhrady a prepravné (položky 631 a 634).

	V rámci bežných transferov boli realizované výdavky na nemocenské dávky v sume 1675,31 € a na odchodné v sume 1 441 €.

	Nevyčerpané prostriedky k 31. 12. 2010 v sume 59,74 € tvorili zostatok na výdavkovom účte a dňa 27. 01. 2011 boli odvedené na účet zriaďovateľa.
Kontrolou účtovných dokladov nebolo zistené neefektívne vynakladanie finančných prostriedkov. 

Košice, 31. 03. 2011

						           Ing. Hana Jakubíková
    Hlavný kontrolór mesta Košice

- Text správy neprešiel jazykovou úpravou -